b'\n_START_ARTICLE_\nLivermorium\n_START_SECTION_\nEtymologia\n_START_PARAGRAPH_\nAlkuaine on nimetty Kaliforniassa sijaitsevan Lawrence Livermore National Laboratoryn mukaan. Laboratorio toimi yhteisty\xc3\xb6ss\xc3\xa4 ven\xc3\xa4l\xc3\xa4isen Joint Institute for Nuclear Researchin (JINR) kanssa, kun aine l\xc3\xb6ydettiin. Laboratorio on saanut nimens\xc3\xa4 sijaintipaikkansa, Livermoren kaupungin perusteella. Kaupunki puolestaan on  nimetty englantilaissyntyisen meksikolais-yhdysvaltalaisen maatilallisen Robert Livermoren mukaan.'